**Referat af bestyrelsesmøde i Fiskbæk onsdag den 12. juni 2024**

Deltagere: Anne Marie Thomsen (58), Kirsten Friis Hansen (62), Birthe Holm (66), Bodil Wellberg Olsen (28), Steen Stuhr (52), Eva Nielsen (44) og Jens Vedsted-Hansen (60).

1. Valg af referent: Jens.
2. Underskrivelse af referat

Referatet fra bestyrelsesmødet 23. april 2024 blev underskrevet.

1. Siden sidst

* Maling af legehus: Der var stor ros og tak til dem, der har stået for reparation og maling af legehuset.
* Møde med Birchs Træservice: Anne Marie og Bodil har gennemgået Fiskbæks grund sammen med Birch. Efter hans råd er det aftalt, at der i løbet af sommeren fældes nogle mindre ahorn, et træ der hælder ud over bækken ved nr. 48-52, nogle grene over ’rollatorstien’ samt den høje ask i den sydlige ende af grunden. Kvasbunken fjernes, når der er nok til et fuldt læs.
* Evaluering af arbejdsdag: Arbejdsdagen 27. april forløb fint med ca. 15 deltagere.
* Evaluering af affaldsordningen: Vi var enige om, at der ikke er behov for tømning af de to kuber ud mod Nyvej mere end hver tredje uge, og vi vil give Kredsløb besked om dette med deraf følgende prisnedsættelse. Der blev erindret om, at papkasser o.l. skal foldes eller skæres i mindre stykker, inden de kastes i kuben.
* Pasning af hjemmeside: Indtil videre er Sønke fortsat med at passe Fiskbæks hjemmeside, og vi vil forhøre os om han stadig er indstillet på at gøre dette.

1. Økonomi

* Birthe oplyste, at Topdanmark har øget Fiskbæks forsikringspræmie fra ca. 30.000 kr. til ca. 61.000 kr. årligt pga. de mange skader, der har været i den seneste periode.
* Indkøb af sandkasse: Steen vil indkøbe ny sandkasse på åbningstilbud i Jem & Fix. Han køber tillige sand, og Eva vil indkøbe barkflis ligeledes på tilbud.
* Vi drøftede tidsplanen for etablering af anlæg til el-ladestander. Steen skal snart mødes med leverandøren og vil i den forbindelse forhøre sig om risikoen for prisstigning, hvis vi udskyder nedlægningen af kabel til 2025.

1. Vedligeholdelsesplanen

Dette punkt blev udsat mhp. afklaring af planerne for etablering af el-ladestander.

1. Interesselisten, herunder ansøgning om dispensation

Anne Marie har modtaget en ansøgning om dispensation fra 70 års-grænsen. Vi var enige om, at der ikke foreligger tilstrækkelige grunde til at fravige aldersgrænsen i den konkrete situation.

Vi aftalte at foretage en nærmere gennemgang af interesselisten på næste bestyrelsesmøde.

1. Arbejdsdag 22. juni

På baggrund af forslag fra Anne Marie og Ulla drøftede vi, hvilke arbejdsopgaver der skal prioriteres til den frivillige arbejdsdag lørdag den 23. juni kl. 9.30-13.

Anne Marie til udsende indkaldelse til arbejdsdagen.

Kirsten modtager tilmeldinger indtil onsdag den 19. juni. Hun påtog sig at stå for indkøb af brød mv. til morgenmad.

1. Eventuelt

* Det blev besluttet at anskaffe en kantskærer. Poul vil stå for indkøb af denne.
* Vi aftalte på et senere næste bestyrelsesmøde at drøfte retningslinier for køb af gaver på Fiskbæks regning.
* Vi drøftede etablering af alternativ mulighed for ladning af el-bil fra redskabsskur. Steen påtog sig at montere en el-måler til dette formål.

1. Næste møde

Vi aftalte at holde næste bestyrelsesmøde mandag den 12. august kl. 17.00 i drivhuset.